РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 16.09.2021 г.

Днес, 16.09.2021 г., четвъртък, от 09,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска 
                                                                                              Огнян Дамянов                                                                                                                       
                                                                                              Боян Новански /online/
                                                                                              Йордан Стоев 
                                                                                              
От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност:

1.ОТНОСНО: Изпълнение на решение по т. 7 от протокол № 16 от заседание на Комисия „Управление на собствеността“, проведено на 26.05.2021 г. и писмо от министъра на правосъдието, с вх. № 12968/03.09.2021 г.,  относно инвестиционни намерения на ВСС за изграждане на Съдебна палата в гр. Варна. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА за сведение доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	1.2.ПРИЕМА за необходимо и целесъобразно, с оглед бъдещи претенции от търговски дружества при евентуално придобиване на ПИ с ИН 10135.3513.147 от Висш съдебен съвет, да бъде поискана актуална информация от Министерство на правосъдието за предприетите действия на база доклад от комисията, създадена със заповед № ЛС-13-131/22.10.2018г. на министъра на правосъдието относно:
- извършен анализ на сключените договори за съвместна дейност, касаещи ПИ с ИН 10135.3513.147 във връзка с уреждане на взаимоотношенията  по договори за наем на земя, сгради и др.;
- окончателно изясняване на статута на всички постройки/съоръжения в ПИ с ИН 10135.3513.147.
	1.3. ВЪЗЛАГА на дирекция „Управление на собствеността на съдебната власт“ в изпълнение на решението  по т. 1.2 и във връзка с решение по т. 2.2 от протокол № 7 от заседание на Комисия „Управление на собствеността“ към Пленума на ВСС, проведено на 17.03.2021 г. да докладва постъпилата информация на следващо заседание на комисията. 

В 09:37 часа г-жа Олга Керелска влиза в залата.

2.ОТНОСНО: Сключване на договор с „Електроразпределение Юг“ ЕАД за присъединяване на обект „Преустройство на съществуваща сграда и изграждане на пристройка към нея за нуждите на Районен съд гр. Нова Загора“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1. ПРИЕМА за сведение доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“. 
	2.2. ПРИЕМА за необходимо и целесъобразно сключване на договор с „Електроразпределение Юг“ ЕАД за присъединяване на обект „Преустройство на съществуваща сграда и изграждане на пристройка към нея за нуждите на Районен съд гр. Нова Загора“, включен в Инвестиционната програма на Висш съдебен съвет и свързаното с това заплащане на общата цена за присъединяване на обекта към електроразпределителната мрежа в размер на 9 600,00 лв. с ДДС.
Мотиви:  В преустроената сграда на пл. „Свобода“ (ул. „Ал.Стамболийски“ №1) в гр. Нова Загора за нуждите на РС - Нова Загора има съществуващи четири измервателни точки с номера (ИТ N), както следва:
-	ИТ N2228891 с предоставена мощност  47 кВт
-	ИТ N2228893 с предоставена мощност  10 кВт
-	ИТ N2228897 с предоставена мощност  47 кВт
-	ИТ N2228899 с предоставена мощност  20 кВт
Реализирането на инвестиционния проект предвижда една измервателна точка във вече преустроената и ремонтира сграда, за която е необходимо предоставяне на мощност 107 кВт. В момента в сградата има изградено ново главно табло, но то не е захранено с проектната мощност от 107 кВт, а съществуващото главно табло не е премахнато и в него съществуват описаните по-горе  четири измервателни точки (електромери). След получаване на становище от електроразпределителното дружество за потвърждаване на възможността  за предоставяне на необходимата проектна мощност по една от съществуващите измервателни точки и закриване на ненужните съществуващи измервателни точки  е необходимо сключване на нов договор за предоставяне на увеличената мощност, след което останалите три ще бъдат закрити.
2.3. ПРЕДЛАГА на Комисия „Бюджет и финанси“ към Пленума на ВСС  разход в размер на 9 600 лв. с ДДС за заплащане на обща цена за присъединяване на обект „Преустройство на съществуваща сграда и изграждане на пристройка към нея за нуждите на Районен съд гр. Нова Загора“ да бъде одобрен.  Финансовите средства да се осигурят от „Разходи за такси към експлоатационни дружества и други за обекти“  по § 51-00 „Основен ремонт на ДМА“ на органите на съдебната власт за 2021г.
2.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на РС – Нова Загора за сведение.

3.ОТНОСНО: Писмо от административния ръководител на Районен съд – Горна Оряховица, с вх. № ВСС-13082/03.08.2021 г., във връзка с осигуряване на средства за изграждане на ограда.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	3.2. ПРИЕМА за необходимо и целесъобразно изграждане на плътна и ажурна ограда на УПИ VII - за районен съд и прокуратура, кв. 110 по регулационния план на ЦГЧ на гр. Горна Оряховица и осигуряване на средства в размер на 45 698,47 лв. с ДДС, като средствата се предвидят по  § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради.“ 
Мотиви: Разходът за възлагане на услугата се отнася към § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“. Разходът е определен на база икономически най-изгодна оферта за изпълнение на СМР, представена от административния ръководител на РС – Горна Оряховица, изготвена съгласно количествена сметка към одобрения инвестиционен проект, за който има и издадено разрешение за строеж № 63/14.07.2021 г. от Главен архитект на гр. Горна Оряховица, влязло в сила на 30.07.2021 г. 
3.3. ВКЛЮЧВА в Инвестиционната програма на ВСС за 2021 г. обект: „Плътна и ажурна ограда на УПИ VII-за районен съд и прокуратура в кв. 110 по регулационния план на ЦГЧ на гр. Горна Оряховица“, със сметна стойност в размер на 45 698,47 (четиридесет и пет хиляди шестстотин деветдесет и осем лева  и 47 стотинки) с ДДС.
3.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2021 г. да отрази промяната по т. 3.3.
3.5. ИЗПРАЩА решението по т. 3.2 на комисия „Бюджет и финанси“ към Пленума на ВСС за корекция на бюджета на Районен съд – Горна Оряховица, а по т. 3.3 и т. 3.4 за сведение.

4. ОТНОСНО: Изпълнение на решение по т. 8 от протокол № 21 от заседание на Комисия „Управление на собствеността“, проведено на 30.06.2021 г. и писма  вх.рег. № ВСС- 5085/22.07.2021 г на главен секретар на Министерство на икономиката и вх.рег.№ВСС-5085/02.09.2021 г. от министъра на правосъдието във връзка с финансиране и реализация на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ПРИЕМА за сведение доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“. 
	4.2. ПРИЕМА за целесъобразно с оглед получените становища от Министерство на икономиката вх. № ВСС-5085/22.07.2021 г. и Министерство на правосъдието вх. № ВСС-5085/02.09.2021 г. във връзка с финансиране и реализация на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“, от страна на Висш съдебен съвет да бъдат предприети действия по сключване на споразумение за съфинансиране на обекта само с Министерство на икономиката.
	4.3. ВЪЗЛАГА на дирекция „Управление на собствеността на съдебната власт“ да предприеме действия по определяне на дела на Министерство на икономиката от общите финансови средства за изпълнение на СМР за обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“ в  общ размер на 1 924 625,00 лв. с ДДС, осигурени по бюджета на съдебната власт. След съгласуване от страна на Министерство на икономиката на припадащия се дял, да докладва отново преписката на следващо заседание на комисия „Управление на собствеността“ към Пленума на ВСС, с цел предприемане на действия по подготовка на споразумение с министерството.
4.4.  ИЗПРАЩА решението Министерство на икономиката, на Министерство на правосъдието, на дирекция „Правна“ и на административния ръководител на Районен съд – Луковит за сведение.

5.ОТНОСНО: Справка за размера на утвърдените и усвоените средства по обекти по  § 51-00 „Основен ремонт на ДМА“ заложени в Инвестиционната програма на ВСС за 2021 г., към 31.07.2021 г.
След проведено обсъждане и по предложение на г-н Стефан Гроздев и г-жа Олга Керелска,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.07.2021 г.
5.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС към 31.07.2021 г. на Комисия „Бюджет и финанси“ към Пленума на Висшия съдебен съвет.
5.3.  ВЪЗЛАГА на дирекция „Управление на собствеността на съдебната власт“ при изготвяне на следващата справка за размера на усвоените средства същата да съдържа информация за етапа на изпълнение на обектите по § 51-00 „Основен ремонт на ДМА“ от Инвестиционната програма на ВСС за 2021 г. 

5.4. ВЪЗЛАГА на дирекция „Правна“, отдел „Обществени поръчки“ да представи официална справка за етапа на обществените поръчки за следващото заседание на Комисията. 

5.5. ИЗПРАЩА решението  по т. 5.4. на дирекция „Правна“, отдел „Обществени поръчки“, за сведение и изпълнение.

-	Текущи ремонти:

6.ОТНОСНО: Писмо вх. № 9378/31.08.2021г. от административния ръководител на Районен съд – Варна за отпускане на средства за авариен ремонт на покрива на сграда с административен адрес бул. „Владислав Варненчик“ № 63.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	6.2. ПОТВЪРЖДАВА решението си, взето по протокол № 19/16.06.2021 г., т. 5.2. за извършване на цялостен ремонт на покрив на сградата на Районен съд – Варна.
	6.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС - Варна  със средства в размер на 27 720, 00 лв. с ДДС за  извършване на неотложен ремонт на покрива на сграда на бул. „Вл.Варненчик“ № 63, гр. Варна. Средствата да бъдат осигурени от неразпределения  резерв за непредвидени неотложни разходи по бюджета на съдебната власт.
6.4. ИЗПРАЩА решението на Комисия „Бюджет и финанси“ към Пленума на ВСС – по компетентност и на административния ръководител на РС – Варна за сведение.

7.ОТНОСНО: Решение  по т. 9 от протокол №22/07.07.2021г. и писмо от административния ръководител на Районен съд – Ямбол рег. № ВСС-399/24.08.2021 г.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“
7.2. ДАВА СЪГЛАСИЕ да бъде извършена подмяна на два броя от трите съществуващи покривни стъклени конструкции в сграда на ул. „Жорж Папазов“ № 1, гр. Ямбол, съгласно актуализирана икономически най-изгодна оферта, предоставена от Районен съд – Ямбол на стойност 46 440,00 лв. с ДДС, със средствата осигурени с решение по т. 34 от протокол №15/28.07.2021 г. на Пленума на ВСС.

Мотиви: Искане с вх. № ВСС-8796/31.05.2021 г. от административния ръководител на Районен съд - Ямбол за осигуряване на финансови средства за подмяна на три броя покривни стъклени конструкции над зали 4 и 5  и прилежащо фоайе в сградата на ул. „Жорж Папазов № 1, гр. Ямбол   е одобрено и бюджетът на РС-Ямбол е коригиран със средства в размер на 52 542,00 лв. с ДДС за извършване на ремонтните работи. Дружеството, представило  икономически най-изгодната оферта, преди подписване на договор за изпълнение със съда е поискало  актуализиране на офертата с мотив „драстично увеличение на цените на материалите, необходим за ремонта“. Получените три нови актуални оферти за изпълнение на ремонтните работи  показват невъзможност целият обем на заявените  през  м. май ремонтни работи да бъде изпълнен с осигурените средства по бюджета на съда за 2021 г. Подмяна на два броя от общо три броя покривни стъклени конструкции в сградата, е необходима и е възможно с част от  осигурените средства по бюджета на съда за 2021 г.,  тя да бъде извършена още преди началото на новия есенно – зимен период 2021-2022 г. 
	7.3. ИЗПРАЩА решението на Комисия „Бюджет и финанси“ към Пленума на ВСС за сведение и на административния ръководител на Районен съд - Ямбол за сведение и изпълнение.

- Управление на собствеността:

8.ОТНОСНО: Проект на решение за разпределение на ползването на помещенията в административна сграда в гр. Ловеч, ул. „Търговска“ № 41.
Приложение: Доклад от Надя Горгорова - старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“, 
с делегирани правомощия с решение по Протокол №14/22.07.2021г., т.30 на Пленума на Висшия съдебен съвет

РЕШИ:

На основание чл. 388, ал. 1, предложение първо от Закона за съдебната власт, във връзка с писмо вх. № ВСС-5616/15.07.2021 г. от административния ръководител на Окръжен съд гр. Ловеч, с приложен проект на споразумение, съгласуван от страна на административните ръководители на Окръжен съд гр.Ловеч, Окръжна прокуратура гр. Ловеч, Районен съд гр. Ловеч, началник за ОЗ „Охрана“ - Ловеч и Адвокатска колегия гр. Ловеч, с което се предоставя цялостно разпределение на ползването на помещенията в административната сграда в гр. Ловеч, ул. „Търговска“ № 41, между органите на съдебната власт.

I. РАЗПРЕДЕЛЯ ползването на помещенията в административна сграда  находяща се в гр. Ловеч, ул. „Търговска“ № 41, както следва:

 За нуждите на Окръжен съд – Ловеч:

Първи етаж
1. Регистратура - 9,18 кв.м.
2. Съвещателна стая към съдебна зала -15,19 кв.м.
3. Зала 102 - Съдебна зала - 49,47 кв.м.
4. Зала 103А - Съдебна зала - 33,64 кв.м.
5. Стая за Медиация - 24,67 кв.м.
6. Деловодство на Адвокатска колегия – Ловеч - 23,98 кв.м.
7. Адвокатска стая - 10,14 кв.м.

Втори етаж 
1. Стая № 201 - Канцелария главен  счетоводител - 15,50 кв.м.
2. Стая № 202 - Наказателно и Общо Деловодство - 15,65 кв.м.
3. Стая № 203 - Стая за четене на дела -16,52 кв.м.
4. Стая № 204 - Гражданско деловодство -16,52 кв.м.
5. Стая № 205 - Сървърно помещение - 15,65 кв.м.
6. Стая № 206 - Каса - 16,01 кв.м.
7. Стая № 207- Канцелария съдебни секретари - 15,91 кв.м.
8. Стая № 208  -Канцелария съдебни секретари -15,91 кв.м.
9. Стая № 209 - Канцелария съдебни архивари - 16,06 кв.м.
10 Стая № 210  - Служба „Архив“ -16,01 кв.м.
11.Стая № 211 - Канцелария съдебен архивар и съдебен статистик - 16,01кв.м.
12. Стая № 212 - Съдийски кабинет - 15,91 кв.м.
13. Стая № 213 - Канцелария съдебни секретари - 15,75 кв.м.
14. Стая № 214 - Канцелария съдебни секретари и Деловодство - търговски дела - 15,86 кв.м.
15. Стая № 215 - Архивно помещение за фирмени дела - 16,11 кв.м.
16. Стая № 216 - Канцелария на служител Връзки с обществеността -16,06кв.м.
17. Стая № 226 - Канцелария домакин и чистачки - 16,32 кв.м.
18. Стая № 228 - Съдебни призовкари - 15,65 кв.м.
19. Стая № 229 - Архивно помещение – Счетоводство - 15,50 кв.м.

Трети етаж
1. Стая № 300 - Съдийски кабинет	16,32 кв.м.
2. Стая № 301 - Съвещателна зала и зала за видеоконферентни връзки 41,68 кв.м.
3. Стая № 302 - Съдийски кабинет - 18,91 кв.м.
4. Стая № 303 - Кабинет на Адм. Ръководител на ОС-Ловеч - 35,70 кв.м.
5. Стая № 304 - Кабинет на съдебен администратор - 17,25 кв.м.
6. Стая № 305 - Съдийски кабинет - 18,17 кв.м.
7. Стая № 306 - Съдийски кабинет - 17,94 кв.м.
8. Стая № 307 - Съдийски кабинет - 18,11 кв.м.
9. Стая № 308 - Съдийски кабинет - 18,28 кв.м.
10. Стая № 324 - Съдийски кабинет - 18,28 кв.м.
11. Стая № 325 - Съдийски кабинет - 17,94 кв.м.
12. Стая № 326 - Съдийски кабинет - 17,99 кв.м.
13. Стая № 327 - Заседателна зала - 49,71 кв.м.
14. Стая № 328 - Съдийски кабинет	 - 18,22 кв.м.
15. Стая № 329 - Съдийски кабинет	 - 18,11 кв.м.
16. Стая № 330 - Съдийски кабинет - 22,42 кв.м.
Четвърти етаж:
1. Стая № 420А - Стая РКИ - 20,41 кв.м.
2. Стая № 421А - Архивно помещение - 23,82 кв.м.
3. Стая № 425 - Архивно помещение - 17,16 кв.м.
4. Стая № 426 - Архивно помещение -18,59 кв.м.

За нуждите на Районен съд – Ловеч:

 Първи етаж
1. Регистратура -	9,18 кв.м. 
2. Зала 101	 - Съдебна зала - 49,11 кв.м.
3. Зала 103 - Съдебна зала - 19,72 кв.м.
4. Зала 104	- Съдебна зала - 49,98 кв.м.
5. Зала 105	- Съдебна зала - 49,21 кв.м.
6. Стая „Бюро съдимост“ - 20,60 кв.м.
7. Стая „Архив“-  32,13 кв.м.
8. Архивно помещение /юг/ - 20,25 кв.м.

Втори етаж:
1. Стая 216А - Служба „Архив“- 32,48 кв.м.
2. Стая 217 - Гражданско деловодство - 24,74 кв.м.
3. Стая 218 - Съдебно-изпълнителна служба - 32,28 кв.м.
4. Стая 219 - Съдебно-изпълнителна служба - 15,60 кв.м.
5. Стая 220 - Сървърно помещение /стая на системен администратор/ -15,96 кв.м.
6. Стая 221 - Наказателно деловодство - 32,99 кв.м.
7. Стая 222 - Канцелария Съдии по вписванията - 16,06 кв.м.
8. Стая 223 - Канцелария съдебни секретари - 16,06 кв.м.
9. Стая 224 - Канцелария главен счетоводител - 15,91 кв.м.
10. Стая 225 - Канцелария съдебни секретари - 16,01 кв.м.

Трети етаж:
1. Стая 309 - Съдийски кабинет - 18,11 кв.м.
2. Стая 310 - Съдийски кабинет - 18,22 кв.м.
3. Стая 311	- Кабинет Държавен съдебен изпълнител - 17,65 кв.м.
4. Стая 312	- Кабинет Държавен съдебен изпълнител - 18,22 кв.м.
5. Стая 313	- Съдийски кабинет - 17,88 кв.м.
6. Стая 314	- Съдийски кабинет - 17,99 кв.м.
7. Стая 315	- Зала за събрания - 41,80 кв.м.
8. Стая 315А - Стая РКИ - 14,28 кв.м.
9. Стая 316	- Канцелария съдебни секретари -22,88 кв.м.
10. Стая 317	 - Съдийски кабинет -17,82 кв.м.
11. Стая 318 - Канцелария съдебни секретари -17,82 кв.м.
12. Стая 319 - Съдийски кабинет -17,88 кв.м.
13. Стая 320 - Канцелария съдебен секретар и специалист ЧР - 17,88 кв.м.
14. Стая 321 - Съдийски кабинет - 18,17 кв.м.
15. Стая 322 - Кабинет на административен ръководител -37,15 кв.м.
16. Стая 323 - Кабинет на съдебния администратор - 18,05 кв.м.

Четвърти етаж:
1. Стая 419	- Съдийски кабинет - 20,47 кв.м.

На Окръжна прокуратура – Ловеч:

За нуждите на Окръжна прокуратура – Ловеч:

 Четвърти етаж:
1. Стая 400 - Стая РКИ - 5,82 кв.м. 
2. Стая 401- Служба „ЗКИ“ - 20,73 кв.м.
3. Стая 402 - Сървърно помещение - 20,80 кв.м.
4. Стая 403	- Прокурорски кабинет - 20,60 кв.м.
5. Стая 404 - Прокурорски кабинет - 20,21 кв.м.
6. Стая 405	- Кабинет на съдебния администратор - 19,76 кв.м.
7. Стая 405А - Кабинет на административен ръководител - 42,25 кв.м.
8. Стая 406 - Прокурорски кабинет - 20,41 кв.м.
9. Стая 407 - Прокурорски кабинет - 20,47 кв.м.
10. Стая 408	 - Канцелария - 41,92 кв.м.
11. Стая 409 - Прокурорски кабинет - 19,89 кв.м.
12. Стая 410 - Прокурорски кабинет - 20,54 кв.м.
13. Стая 411 - Кабинет на прокурорски помощник - 20,60 кв.м.
14. Стая 412 – Главен счетоводител и счетоводители - 50,70 кв.м.
15. Стая № 412А - Стая на шофьор и чистачки - 16,27 кв.м.
16. Стая № 423 - Архивно помещение - 20,08 кв.м.

 За нуждите на Районна прокуратура – Ловеч:

Четвърти етаж
1. Стая № 412Б - Служба „Архив“ - 12,32 кв.м. 
2. Стая № 412В -	Служба „Архив“ - 29,84 кв.м. 
3. Стая №  413 - Прокурорски кабинет - 20,08 кв.м.
4. Стая № 414 – Деловодство - 40,69 кв.м.
5. Стая № 415 - Кабинет на административен ръководител - 42,77 кв.м.
6. Стая № 416 - Главен счетоводител и счетоводители - 20,28 кв.м.
7. Стая № 417 - Прокурорски кабинет - 20,86 кв.м.
8. Стая № 418 - Административен секретар и съдебни деловодители - 20,47 кв.м.
9. Стая № 419 - Прокурорски кабинет - 20,67 кв.м.
10. Стая № 420 -	Прокурорски кабинет - 20,67 кв.м.
11. Стая № 421 -	Прокурорски кабинет - 19,95 кв.м.
12. Стая № 422 -	Прокурорски кабинет - 20,67 кв.м.

За изпълнение функциите на ОЗ „Охрана“ – Ловеч при ГД „Охрана“, ще се ползват следните помещения:

Първи етаж
1. Стая за постови охранител - 6,62 кв.м.
2. Помещение - ОДЧ на ОЗ „Охрана“ - 6,56 кв.м.
3. Сървърно помещение - 12,59 кв.м.
4. Канцелария „Конвой“ - 14,08 кв.м.		
5. Помещение за ПДЛ на ОЗ „Охрана“- 17,11 кв.м.
6. Арестантско помещение - 12,74 кв.м.
7. Помещение „Конвой“ - 13,69 кв.м.
8. Сервизно помещение - 3,66 кв.м.

Четвърти етаж:
1. Стая № 422А - Канцелария „ППДЗЛ“ и Охрана сгради -16,25 кв.м.
2. Стая № 423А -	Кабинет на Началник на ОЗ „Охрана“ - 20,88 кв.м.
3. Стая № 424А - Деловодство на ОЗ „Охрана“ - 15,33 кв.м.
4. Помещение - Склад - 3,30 кв.м.

II. ИЗПРАЩА решението по т. I на административния ръководител на Окръжен съд гр. Ловеч за сведение и изпълнение и на главния прокурор на Република България на разпореждане.

III. ОТМЕНЯ решение по т.55.I.6.4 по протокол №27/05.11.2020г.  от заседание на Пленума на ВСС.

		IV. Решението да се отрази в доклада на председателя на Комисия „Управление на собствеността“ към Пленума на Висшия съдебен съвет по т. 11 от настоящия протокол.

9. ОТНОСНО: Проект на решение за разпределение и възлагане на стопанисването на недвижими имоти – частна държавна собственост, представляващи ведомствени жилища, находящи се в гр. София.

Приложение: Доклад от Надя Горгорова - старши експерт - икономист в отдел „Управление на собствеността“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 14/22.07.2021 г., т. 30
на Пленума на Висшия съдебен съвет

РЕШИ:

На основание чл. 387 и чл. 388, ал. 1 от Закона за съдебната власт, във връзка с чл. 2, б. „в“ от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди:

I. ИЗМЕНЯ И ДОПЪЛВА решение по т. 39 от Протокол                                    № 16/25.05.2017 г. на Пленума на Висшия съдебен съвет, изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г., по т. 51 от Протокол №28/19.11.2020 г., по т.23 и по т.24 от Протокол №11/10.06.2021г., по т.10 от Протокол №25/04.08.2021г., в раздел I., т. 2: „На Върховен административен съд“ със следния текст:
- Апартамент № 25, състоящ се от две стаи, дневна, кухня и сервизни помещения, със застроена площ от 84.01 кв.м. и с 0.684 % идеални части от общите части на сградата и от правото на строеж върху мястото, заедно с принадлежащо мазе 4А с площ 3,28 кв.м., намиращ се в гр. София, район „Лозенец“, бул. „Черни връх“, бл. 41, вх. В, ет. 1.
    	- Апартамент № 48, състоящ се от три стаи, кухня и сервизни помещения, прилежащо мазе № 48 с площ от 1,86 кв.м., заедно с 1,246% идеални части от общите части на сградата и от правото на строеж върху мястото, намиращ се в гр. София, район „Красно село“, ж. к. „Лагера“, бл. 80Б, ет. 12.
	II. ИЗПРАЩА решението по т. I на председателя на Върховен административен съд на разпореждане.
	III. Решението да се отрази в доклада на председателя на Комисия „Управление на собствеността“ към Пленума на Висшия съдебен съвет по т. 11 от настоящия протокол.

10. ОТНОСНО: Заявление с вх. № ВСС-12428/25.08.2021 г. от наемател на ведомствен апартамент от жилищния фонд на ВСС.
Приложение: Доклад от Стоян Димитров - старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада от Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт”, към администрацията на Висшия съдебен съвет.

10.2. НЕ ПРИЕМА да бъдат закупени от страна на ВСС 3 бр. климатици и монтирани в недвижим имот - държавно ведомствено жилище, представляващ Ателие № 37, находящо се в гр. София, р-н Триадица,  м-ст „Манастирски ливади - изток“, кв. 6а, ж.к. „Манастирски ливади - Б“ № 61, секция „А+Б“, вход „Б“.

Мотиви: С решение по т. 11 от протокол № 1/23.01.2020 г. на Пленума на ВСС е утвърден стандарт за необходимото обзавеждане с мебели и техника за ведомствени жилища. Ведомствено жилище, представляващо  Ателие № 37, находящо се в гр. София, р-н Триадица, м-ст „Манастирски ливади - изток“, кв. 6а, ж.к. „Манастирски ливади - Б“ № 61, секция „А+Б“, вход „Б“ е обзаведено по утвърдения стандарт.
Разни.

11. ОТНОСНО: Изпълнение на решение по т. 30.3. от протокол № 14/22.07.2021 г. от заседание на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА доклада на Стефан Гроздев – член на Висшия съдебен съвет и председател на Комисия „Управление на собствеността“ към Пленума на Висшия съдебен съвет, изготвен в изпълнение на решение по т. 30.3 от протокол № 14/22.07.2021 г. на Пленума на ВСС, за взетите от Комисия „Управление на собствеността“ към ПВСС решения за периода от 28.07.2021 г. до 23.09.2021 г., включително, когато не са провеждани заседания на Пленума на ВСС.

11.2. ВНАСЯ доклада на Стефан Гроздев – член на Висшия съдебен съвет и председател на Комисия „Управление на собствеността“ към Пленума на Висшия съдебен съвет като редовна точка в следващото редовно заседание на Висшия съдебен съвет, насрочено за 23 септември 2021 г.

12. ОТНОСНО: Предложение за изготвяне на технически спецификации/технически задания за възлагане на обществени поръчки с предмет „Строителство“ чрез използване на външна специализирана помощ.

След проведеното обсъждане по предложения проект на решение беше проведено гласуване, като „За“ гласуваха: г-н Стефан Гроздев, г-н Боян Новански, г-н Огнян Дамянов и г-н Йордан Стоев, а „Против“ гласува г-жа Олга Керелска, която изложи съображението си, че е против ползването на специализирана външна експертна помощ за подготовката на документацията по обществени поръчки за обекти, включени в графика за обществените поръчки за 2021 г. и препоръча същото да се извърши с наличния кадрови ресурс на АВСС.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА доклада от Стефка Инджова – директор на дирекция „Управление на собствеността на съдебната власт“, ведно с приложенията към него.
12.2. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“, да предприеме необходимите действия за събиране на минимум три оферти за осигуряване ползването на специализирана външна експертна помощ за подготовка на технически спецификации за възлагане на обществени поръчки за обекти, включени в графика на обществените поръчки за 2021 г., приет с решение по т. 21 по Протокол № 5/25.03.2021 г. на Пленума на ВСС.
12.3. ДА ДОКЛАДВА на следващо заседание на Комисия „Управление на собствеността“ към Пленума на ВСС, след получаване на информацията по т. 12.2.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ